ພວກກໍ່ຈະລາຈົນ ສືບຕໍ່ປະທ້ວງ ການສັງຫານ ນັກບວດມຸສລິມ ໃນເຄັນຢາ
ກຸ່ມຊາວໜຸ່ມທີ່ແກ່ວງກ້ອນຫີນ ໄດ້ປະທະກັບຕໍາຫຼວດ ທີ່ຍິງລະເບີດນໍ້າຕາເຂົ້າໃສ່ ເພື່ອຂັບໄລ່ຜູ້ຄົນ ຢູ່ໃນເຂດຍ່ານການຄ້າຂອງຕົວເມືອງ Mombasa.
ພວກກໍ່ຈະລາຈົນທີ່ທ່າເຮືອຂອງເຄັນຢາ ໃນເມືອງ Mombasa ນັ້ນ ໄດ້ລົງສູ່ທ້ອງຖະໜົນ ເປັນມື້ທີ່ 2 ໃນວັນອັງຄານມື້ນີ້ ເພື່ອປະທ້ວງ ຕໍ່ການສັງຫານນັກສອນ ສາສະໜາອິສລາມ ຫົວຮຸນແຮງຄົນນຶ່ງ ກຸ່ມຊາວໜຸ່ມທີ່ແກ່ວງກ້ອນຫີນ ໄດ້ປະທະກັບພວກຕໍາຫຼວດທີ່ໄດ້ ຍິງລະເບີດນໍ້າຕາເຂົ້າ ໃສ່ ເພື່ອຂັບໄລ່ຜູ້ຄົນ ຢູ່ໃນເຂດຍ່ານການ ຄ້າຂອງຕົວເມືອງ ຫ້າງຮ້ານບາງແຫ່ງໄດ້ປິດກິດຈະການ ຍ້ອນ ຄວາມບໍ່ສະງົບນີ້ ໃນວັນຈັນວານນີ້ ຕໍາຫຼວດໃນເມືອງ Mombasa ໄດ້ກ່າວກັບ VOA ວ່າ ຢ່າງນ້ອຍມີ 2 ຄົນໄດ້ຖືກຂ້າຕາຍ ຂະນະທີ່ພວກ ປະທ້ວງ ປະທະກັບຕໍາຫຼວດນັ້ນ ຈູດໂບດຫຼາຍຫຼັງ ແລະໄດ້ຕັນ ຖະໜົນຫົນທາງທີ່ສຳຄັນໆ ໃນຫົວເມືອງ ທີ່ພວກນັກທ່ອງທ່ຽວ ນິຍົມໄປທ່ຽວ ກັນນັ້ນ ພວກປະທ້ວງນັ້ນໄດ້ພາກັນເດີນຂະບວນຕໍ່ຕ້ານການເສັຍຊີວິດຂອງນາຍ Aboud Rogo Mahammed ພວກທີ່ເຫັນເຫດການກ່າວວ່າ ມືປືນທີ່ບໍ່ຊາບຝ່າຍ ໄດ້ສັງ ຫານນັກສອນ ສາສະໜາອິສລາມ ໃນວັນຈັນວານນີ້ ໃນຂະນະທີ່ລາວກໍາລັງຂັບລົດໄປພ້ອມກັບສະມາ ຊິກຄອບຄົວນັ້ນ